
Către,




BIROUL PERMANENT AL




CAMEREI DEPUTAŢILOR

Vă înaintăm, alăturat, raportul asupra propunerii legislative pentru modificarea Ordonanţei de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, trimisă Comisiei pentru agricultură, silvicultură, industrie alimentară şi servicii specifice şi Comisiei pentru mediu şi echilibru ecologic spre dezbatere în fond, cu adresa nr. PLx. 92 din 22 martie 2016.
În raport cu  obiectul şi conţinutul reglementării, proiectul de lege face parte din categoria legilor ordinare.

	PREŞEDINTE,

Nini SĂPUNARU

	VICEPREŞEDINTE,

                  CEZAR CIOATĂ


	                     SECRETAR,

                Costel ŞOPTICĂ
	                           SECRETAR,

              VASILE DANIEL SUCIU

r a p o r t  COMUN
asupra propunerii legislative pentru modificarea Ordonanţei de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991
În conformitate cu prevederile art.95 din Regulamentul Camerei Deputaţilor, republicat, cu modificarile și modificările ulterioare, Comisia pentru agricultură, silvicultură, industrie alimentară şi servicii specifice şi Comisia pentru mediu şi echilibru ecologic au fost sesizate spre dezbatere pe fond, cu propunerea legislativă pentru modificarea Ordonanţei de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, transmisă cu adresa nr. PLx. 92 din 22 martie 2016 şi înregistrată cu nr.4c-4/171/23.03.2016, respectiv cu nr. 4c-27/94/23.04.2016 
Senatul, în calitate de primă Cameră sesizată, a respins propunerea legislativă în şedinţa din 15 martie 2016.

Camera Deputaţilor este Cameră Decizională potrivit prevederilor art. 75 din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, cu modificările și completările ulterioare.
Consiliul Legislativ, prin avizul nr.1183/03.11.2015, avizează favorabil propunerea legislativă sus menţionată.

Propunerea legislativă are ca obiect de reglementare modificarea Ordonanţei de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, aprobată cu modificări şi completări prin Legea nr.86/2014, cu modificările ulterioare, în vederea prelungirii termenului limită de aplicare a amenajamentului pastoral până la data de 1 iulie 2016, precum şi obligativitatea camerelor agricole de a elabora amenajamentele pastorale.

Guvernul a transmis punctul de vedere conform căruia nu susţine adoptarea propunerii legislative. 



În conformitate cu prevederile art.61 şi art.63 din Regulamentul Camerei Deputaţilor,republicat, cu modificarile și modificările ulterioare, Comisiile au examinat propunerea legislativă în şedinţe separate.

Membrii Comisiei pentru agricultură, silvicultură, industrie alimentară şi servicii specifice au examinat iniţiativa legislativă menţionată mai sus în şedinţa din 19 martie 2016. La lucrările Comisiei şi-au înregistrat prezenţa un număr de 34 deputaţi, din totalul de 35 de membri.

Membrii Comisiei pentru mediu şi echilibru ecologic au examinat propunerea legislativă în şedinţa din 8 iunie 2016. Din numărul total de 20 membri ai Comisiei pentru mediu şi echilibru ecologic au participat la dezbateri 17 deputaţi.

La dezbaterile care au avut loc au participat,  în conformitate cu prevederile art. 55 din Regulamentul Camerei Deputaţilor, republicat, cu modificările și completarile ulterioare, în calitate de invitat domnul Achim Irimescu, ministrul agriculturii şi dezvoltării rurale.

În urma examinării propunerii legislative şi a opiniilor exprimate de către membrii comisiei, s-a hotărât, în unanimitate de voturi,  să supună plenului Camerei Deputaţilor respingerea propunerii legislative, întrucât prevederile ce fac obiectul propunerii legislative au fost preluate în actele normative de completare a Ordonanței de urgență a Guvernului nr. 34/2013.
În raport cu obiectul şi conţinutul reglementării, propunerea legislativă face parte din categoria legilor ordinare.

	PREŞEDINTE,

Nini SĂPUNARU

	VICEPREŞEDINTE,

                     CEZAR CIOATĂ


	SECRETAR,

Costel ŞOPTICĂ
	                             SECRETAR,

                VASILE DANIEL SUCIU


	Întocmit,

Consilier parlamentar - Gabriela Amalia  Ciurea
	  Întocmit,

 Consilier  parlamentar – Alina Alexandriuc

